Άρτα, 	16/10/2015	
Αριθ. Πρωτ.:	Φ.23/4047	

Διοικητήριο, Γέφυρα Αράχθου, 47132  Άρτα
Βασιλική Φραγκάκη 
26810 50005            26810 76404
vfragaki@teiep.gr
www.teiep.gr

	

	

	Προς:	Ενδιαφερόμενοι	

Α Ν Α Κ Ο Ι Ν Ω Σ Η  Α Ρ Ι Θ Μ.   20/2015
	
Θέμα: 	Προκήρυξη πρόχειρου μειοδοτικού διαγωνισμού για την ανάδειξη αναδόχου για την πιστοποίηση των ανελκυστήρων του ΤΕΙ Ηπείρου, στην Άρτα και στην Πρέβεζα. 	

	

     Το ΤΕΙ Ηπείρου έχοντας υπόψη του:
1.	Το Ν. 2286/95 (ΦΕΚ 19/τ. Α΄/01.02.1995) «Προμήθειες του Δημοσίου Τομέα και ρυθμίσεις συναφών θεμάτων».
2.	Το Ν. 4009/2011 «Δομή, λειτουργία, διασφάλιση της ποιότητας των σπουδών και διεθνοποίηση των ανωτάτων εκπαιδευτικών ιδρυμάτων» (ΦΕΚ 195 Α’)
3.	Τα άρθρα 1 και 2 του Ν. 4250/2014 «Διοικητικές Απλουστεύσεις – Καταργήσεις, Συγχωνεύσεις Νομικών Προσώπων και Υπηρεσιών του Δημοσίου Τομέα – Τροποποίηση διατάξεων του π.δ. 318/1992 (Α’ 161) και λοιπές ρυθμίσεις». (ΦΕΚ 74/τ. Α’/26.3.2014).
4.	Το άρθρο 157 του Ν. 4281/2014 «Μέτρα στήριξης και  ανάπτυξης της ελληνικής οικονομίας, οργανωτικά θέματα Υπουργείου Οικονομικών και άλλες διατάξεις». (ΦΕΚ 160/τ. Α’/8.8.2014).
5.	Το Π.Δ. 118/2007 «Κανονισμός Προμηθειών Δημοσίου» (ΦΕΚ 150/ τ. Α΄/10-7-2007).
6.	Την με αριθμό 3/10.12.2012 απόφαση του Συμβουλίου Διοίκησης του ΤΕΙ Ηπείρου (ΦΕΚ 28/ΥΟΔΔ/28.01.2013) και την αριθμ. 19602/Ε5/12.02.2013 διαπιστωτική πράξη εκλογής Προέδρου του ΤΕΙ Ηπείρου.
7.	Την με αρ. πρωτ. Φ.3/894/14.02.2013 απόφαση του Συμβουλίου Διοίκησης του ΤΕΙ Ηπείρου με θέμα: «Ορισμός αναπληρωτών Προέδρου και μεταβίβαση αρμοδιοτήτων».
8.	Την με αρ. πρωτ. 317/05.10.2015 απόφαση ανάληψης υποχρέωσης (ΑΔΑ: ΩΗΝ14691ΟΙ-ΞΛ1).
9.	Την με αριθμ. πρωτ Φ.23/4045/16.10.2015 απόφαση του Προέδρου του ΤΕΙ Ηπείρου (ΑΔΑ: 62Β24681ΟΙ-1ΗΔ).

Διενεργεί πρόχειρο μειοδοτικό διαγωνισμό με σφραγισμένες προσφορές και με κριτήριο κατακύρωσης τη χαμηλότερη τιμή, για την ανάδειξη αναδόχου για την πιστοποίηση των ανελκυστήρων του ΤΕΙ Ηπείρου, στην Άρτα και στην Πρέβεζα.
Η πιστοποίηση των ανελκυστήρων του ΤΕΙ Ηπείρου, θα γίνει μετά από επιθεωρήσεις, σύμφωνα με τις διατάξεις της κείμενης νομοθεσίας σε ισχύ όσον αφορά την εγκατάσταση, λειτουργία, συντήρηση και ασφάλεια των ανελκυστήρων (Απόφαση Αριθμ. οικ. Φ.Α. 9.2/ΟΙΚ.28425 ΦΕΚ Β΄2604/22-12-2008 και προγενέστερες), από αναγνωρισμένο / διαπιστευμένο από το Ε.ΣΥ.Δ. φορέα ελέγχου ανελκυστήρων.
Συνολικός προϋπολογισμός για την πιστοποίηση των ανελκυστήρων του ΤΕΙ Ηπείρου: # 1.750,00 # ευρώ (συμπεριλαμβανομένου Φ.Π.Α.)
Προσφορά που δεν θα είναι για το σύνολο των ανελκυστήρων στον ΠΙΝΑΚΑ ΟΙΚΟΝΟΜΙΚΗΣ ΠΡΟΣΦΟΡΑΣ θα ΑΠΟΡΡΙΠΤΕΤΑΙ.

ΤΟΠΟΣ ΚΑΙ ΧΡΟΝΟΣ ΔΙΕΝΕΡΓΕΙΑΣ ΔΙΑΓΩΝΙΣΜΟΥ
Ημερομηνία διεξαγωγής του διαγωνισμού είναι η Τρίτη 27-10-2015 και ώρα 11:00 π.μ., χρόνος κατά τον οποίο λήγει και η προθεσμία υποβολής των προσφορών. Τόπος διεξαγωγής του διαγωνισμού και υποβολής προσφορών είναι το Διοικητήριο του ΤΕΙ Ηπείρου στην Άρτα (Διεύθυνση: Γέφυρα Αράχθου – 47132 Άρτα)

ΚΑΤΑΘΕΣΗ ΠΡΟΣΦΟΡΩΝ
Οι προσφορές κατατίθενται από το νόμιμο εκπρόσωπο της εταιρείας ή εξουσιοδοτημένο αντιπρόσωπο αυτού ιδιοχείρως έως και την ημερομηνία και ώρα διεξαγωγής του διαγωνισμού.
Οι υποψήφιοι μπορούν εναλλακτικά να αποστείλουν επί αποδείξει τις προσφορές τους, στο Τμήμα Προμηθειών και Περιουσίας του ΤΕΙ Ηπείρου, στη διεύθυνση: Κτίριο Διοίκησης, Γέφυρα Αράχθου ΤΚ 47132, Άρτα, έως και την ημερομηνία και ώρα διεξαγωγής του διαγωνισμού.
Οι προσφορές θα πρέπει να φέρουν αριθμό πρωτοκόλλου της ημέρας υποβολής της προσφοράς.
Προσφορά που θα υποβληθεί μετά την καθορισμένη ημερομηνία και ώρα, είτε θα ταχυδρομηθεί έγκαιρα αλλά δεν θα φτάσει έγκαιρα στην Υπηρεσία δεν θα ληφθεί υπόψη, και θα επιστραφεί στον ενδιαφερόμενο.

ΥΠΟΒΟΛΗ ΠΡΟΣΦΟΡΩΝ
Οι προσφορές υποβάλλονται μέσα σε σφραγισμένο κυρίως φάκελο, στον οποίο πρέπει να αναγράφονται ευκρινώς: με κεφαλαία γράμματα τα πλήρη στοιχεία του υποψήφιου προμηθευτή και τα εξής:

ΠΡΟΣ
ΤΜΗΜΑ ΠΡΟΜΗΘΕΙΩΝ ΤΟΥ ΤΕΙ ΗΠΕΙΡΟΥ
ΚΤΙΡΙΟ ΔΙΟΙΚΗΣΗΣ, ΓΕΦΥΡΑ ΑΡΑΧΘΟΥ
ΑΡΤΑ Τ.Κ.47132
Τ. Θ. 110
ΦΑΚΕΛΟΣ ΠΡΟΣΦΟΡΑΣ
ΑΝΑΚΟΙΝΩΣΗ ΑΡΙΘΜ. 20/2015
ΓΙΑ ΤΗΝ ΠΙΣΤΟΠΟΙΗΣΗ ΤΩΝ ΑΝΕΛΚΥΣΤΗΡΩΝ
Ημερομηνία διενέργειας διαγωνισμού: 27.10.2015
«Να μην ανοιχθεί από την ταχυδρομική υπηρεσία ή το πρωτόκολλο»

τον ΚΥΡΙΩΣ ΦΑΚΕΛΟ της προσφοράς τοποθετούνται τρεις χωριστοί σφραγισμένοι υποφάκελοι που θα φέρουν και τις ενδείξεις του ΚΥΡΙΩΣ ΦΑΚΕΛΟΥ.
α) Φάκελος με την ένδειξη "ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ" που περιλαμβάνει τα παρακάτω δικαιολογητικά: 
Υπεύθυνη δήλωση της παρ. 4 του άρθρου 8 του ν. 1599/1986, όπως εκάστοτε ισχύει, στην οποία:
1) Να αναγράφονται τα στοιχεία του διαγωνισμού στον οποίο συμμετέχουν, ότι έλαβαν γνώση της παρούσας προκήρυξης και των όρων της, τους οποίους αποδέχονται στο σύνολό τους.
2) Να δηλώνεται ότι, μέχρι και την ημέρα υποβολής της προσφοράς:
- δεν έχουν καταδικασθεί με αμετάκλητη δικαστική απόφαση για κάποιο αδίκημα από τα αναφερόμενα στην περίπτωση (1) του εδ. α΄ της παρ. 2 του άρθρου 6 του Π.Δ. 118/2007 και συγκεκριμένα για κάποιο από τα αδικήματα της παρ. 1 του άρθρου 43 του π. δ/τος 60/2007, για κάποιο από τα αδικήματα του Αγορανομικού Κώδικα, σχετικό με την άσκηση της επαγγελματικής τους δραστηριότητας ή για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.
- δεν τελούν σε κάποια από τις αναφερόμενες στην περίπτωση (2) του εδ. α΄ της παρ. 2 του άρθρου 6 του Π.Δ. 118/2007 καταστάσεις και συγκεκριμένα ότι δεν τελούν σε πτώχευση και σε διαδικασία κήρυξης πτώχευσης.
- είναι ενήμεροι ως προς τις υποχρεώσεις τους που αφορούν τις εισφορές κοινωνικής ασφάλισης (κύριας και επικουρικής) και ως προς τις φορολογικές τους υποχρεώσεις, σύμφωνα με την περ. (3) του εδ. α΄της παρ. 2 του άρθρου 6 του Π.Δ. 118/2007,
- ως προς τα νομικά πρόσωπα, ότι δεν τελούν σε κάποια από τις αναφερόμενες στην περ. (2) του εδ. γ΄ της παρ. 2 του άρθρου 6 του Π.Δ. 118/2007 κατάσταση και συγκεκριμένα ότι δεν τελούν υπό κοινή εκκαθάριση του κ.ν. 2190/1920, όπως εκάστοτε ισχύει, ή ειδική εκκαθάριση του ν. 1892/1990 (Α'101), όπως εκάστοτε ισχύει και, επίσης, ότι δεν τελούν υπό διαδικασία έκδοσης απόφασης κοινής ή ειδικής εκκαθάρισης των ανωτέρω νομοθετημάτων.
- είναι εγγεγραμμένοι στο οικείο επαγγελματικό επιμελητήριο
3) Παραστατικό εκπροσώπησης, εφόσον οι υποψήφιοι ανάδοχοι συμμετέχουν στο διαγωνισμό με εκπρόσωπό τους.

β) Φάκελος με την ένδειξη "ΤΕΧΝΙΚΗ ΠΡΟΣΦΟΡΑ" που περιλαμβάνει: 
1) Φωτοτυπία της διαπίστευσης (στην Ελληνική γλώσσα) ως Εταιρία Ελέγχων και Πιστοποιήσεων από το Εθνικό Σύστημα Διαπίστευσης (Ε.ΣΥ.Δ.), με τα Παραρτήματά της και υπογραμμισμένα τα σημεία που αφορούν την πιστοποίηση ανελκυστήρων. 
2) Υπεύθυνη Δήλωση ότι δεν έχει γίνει αναστολή της άδειάς του από το αρμόδιο όργανο (Ε.ΣΥ.Δ.)
3) Τεχνική Περιγραφή της διαδικασίας που θα ακολουθηθεί για τον έλεγχο και πιστοποίηση των ανελκυστήρων. 
Τεχνική Προσφορά που δεν θα έχει τα υπ’ αριθμ. (1) και (2) δικαιολογητικά θα απορρίπτεται.
Η τεχνική προσφορά δεν θα πρέπει να αναφέρει τιμές για τα προσφερόμενα είδη, με ποινή αποκλεισμού.

Η πιστοποίηση των ανελκυστήρων του ΤΕΙ Ηπείρου, θα γίνει μετά από επιθεώρηση, σύμφωνα με τις διατάξεις της κείμενης νομοθεσίας σε ισχύ όσον αφορά την εγκατάσταση, λειτουργία, συντήρηση και ασφάλεια των ανελκυστήρων (Απόφαση Αριθμ. οικ. Φ.Α. 9.2/ΟΙΚ.28425 ΦΕΚ Β΄2604/22-12-2008 και προγενέστερες), από αναγνωρισμένο / διαπιστευμένο φορέα ελέγχου από το Ε.ΣΥ.Δ. και θα περιλαμβάνει:
Α. ΦΑΣΗ
•	Επί τόπου έλεγχο των ανελκυστήρων παρουσία του συντηρητή
•	Σύνταξη τεχνικής έκθεσης ελέγχου / εισήγησης ανά ανελκυστήρα, για την κατάσταση του ανελκυστήρα και την πιθανή λήψη των αναγκαίων μέτρων για τη συμμόρφωση του ανελκυστήρα με τα πρότυπα ελέγχου
•	Έκδοση πιστοποιητικού σε περίπτωση συμμόρφωσης
ΧΡΟΝΟΣ Α΄ ΦΑΣΗΣ 	έως 10-12-2015.
Β. ΦΑΣΗ
•	Επανέλεγχος ανελκυστήρα σε περίπτωση μη συμμόρφωσης κατά τον αρχικό έλεγχο (Α΄ ΦΑΣΗ) μετά την αποκατάσταση από το ΤΕΙ Ηπείρου των παρατηρήσεων / υποδείξεων που θα αναφέρονται στην τεχνική έκθεση ελέγχου / εισήγηση.
•	Έκδοση πιστοποιητικού
ΧΡΟΝΟΣ Β΄ ΦΑΣΗΣ 	έως 10-12-2016.

ΠΙΝΑΚΑΣ ΑΝΕΛΚΥΣΤΗΡΩΝ ΜΕΤΑΦΟΡΑΣ ΠΡΟΣΩΠΩΝ ΤΕΙ ΗΠΕΙΡΟΥ
Α/Α	ΟΝΟΜΑ ΚΤΙΡΙΟΥ	ΕΙΔΟΣ ΑΝΕΛ.	ΑΡΙΘ. ΣΤΑΣ.	ΧΡΟΝ. ΕΓΚΑΤ.	ΣΥΝΤΗ- ΡΕΙΤΑΙ	ΠΑΡΑΤΗΡΗΣΕΙΣ	
ΑΡΤΑ	
1	Διοικητήριο	ΥΔΡ.	2	1996	ΝΑΙ		
2	Εστία	ΥΔΡ.	3	1997	ΝΑΙ		
3	Ζωικής	ΥΔΡ.	2	1998	ΟΧΙ	Ανενεργό από 15ετίας	
4	Μουσικής	ΥΔΡ.	2	2000	ΝΑΙ		
5	Βιβλιοθήκη 1	ΥΔΡ.	2	2001	ΝΑΙ		
6	Βιβλιοθήκη 2	ΥΔΡ.	2	2001	ΟΧΙ	Ανενεργό από 15ετίας	
ΠΡΕΒΕΖΑ	
7	ΚΤΙΡΙΟ	ΥΔΡ.	2	2007	ΝΑΙ		

Ο ανάδοχος φορέας πριν από κάθε έλεγχο, τόσο στην Α΄ όσο και στη Β΄ ΦΑΣΗ, υποχρεούται να ενημερώνει την Τεχνική Υπηρεσία του ΤΕΙ Ηπείρου τουλάχιστον δύο (2) ημέρες πριν την επίσκεψή του. 
Ο ανάδοχος φορέας υποχρεούται να βοηθήσει με την τεχνογνωσία του στη διαδικασία δημιουργίας φακέλου για την καταχώρηση των Ανελκυστήρων ενώπιον της οικείας αρμόδιας Δημόσιας Υπηρεσίας σύμφωνα με την ισχύουσα νομοθεσία.

γ) Τα οικονομικά στοιχεία της προσφοράς δηλ. το αιτούμενο ποσό για την πιστοποίηση των ανελκυστήρων, τοποθετούνται, επί ποινή απορρίψεως, σε χωριστό σφραγισμένο φάκελο, επίσης μέσα στον κυρίως φάκελο, με την ένδειξη "ΟΙΚΟΝΟΜΙΚΗ ΠΡΟΣΦΟΡΑ". Η οικονομική προσφορά θα περιλαμβάνει τον ισχύοντα Φ.Π.Α. (23%). Οι υποψήφιοι στην προσφορά τους θα δώσουν τιμές συμπληρώνοντας τον επισυναπτόμενο ΠΙΝΑΚΑ ΟΙΚΟΝΟΜΙΚΗΣ ΠΡΟΣΦΟΡΑΣ (ΕΝΤΥΠΟ 1).
Στην τιμή περιλαμβάνονται οι νόμιμες κρατήσεις.
Προσφορά που θέτει όρο αναπροσαρμογής, απορρίπτεται ως απαράδεκτη.
Εφόσον από την προσφορά δεν προκύπτει με σαφήνεια η προσφερόμενη τιμή, η προσφορά απορρίπτεται ως απαράδεκτη, με απόφαση του αρμοδίου για την διοίκηση του φορέα οργάνου, ύστερα από γνωμοδότηση του αρμοδίου για την αξιολόγηση των προσφορών οργάνου.
Οι προσφορές ισχύουν και δεσμεύουν τους προσφέροντες στο διαγωνισμό για εκατόν είκοσι (120) ημέρες από την επόμενη ημέρα της ημερομηνίας διενέργειας του διαγωνισμού. 
Ανάδοχος προκύπτει αυτός που έχει δώσει τη χαμηλότερη συνολική προσφορά στο συνημμένο ΠΙΝΑΚΑ ΟΙΚΟΝΟΜΙΚΗΣ ΠΡΟΣΦΟΡΑΣ (ΠΟΣΑ ΜΕ Φ.Π.Α.) και θα ανακηρυχτεί με σχετική απόφαση της Συνέλευσης του ΤΕΙ Ηπείρου.

ΔΙΕΝΕΡΓΕΙΑ ΔΙΑΓΩΝΙΣΜΟΥ ΚΑΙ ΑΞΙΟΛΟΓΗΣΗ ΠΡΟΣΦΟΡΩΝ
Η αποσφράγιση των προσφορών γίνεται δημόσια ενώπιων της Επιτροπής Διενέργειας του Διαγωνισμού.
Η Επιτροπή Διενέργειας του Διαγωνισμού και Αξιολόγησης των προσφορών προβαίνει στη διαδικασία αποσφράγισης των προσφορών ως εξής: 
α)  Αποσφραγίζεται ο κυρίως φάκελος.
β) Αποσφραγίζονται οι φάκελοι των Δικαιολογητικών και της Τεχνικής Προσφοράς και μονογράφονται και σφραγίζονται οι Πρωτότυποι φάκελοι κατά φύλλο από όλα τα μέλη της Επιτροπής Διενέργειας.
γ) Ο φάκελος της οικονομικής προσφοράς θα αποσφραγισθεί μετά την τυπική αποδοχή της τεχνικής προσφοράς. Ο πρωτότυπος φάκελος θα μονογραφεί κατά φύλλο από όλα τα μέλη της Επιτροπής Διενέργειας. 
δ) Οι φάκελοι των οικονομικών προσφορών, για όσες τεχνικές προσφορές δεν κρίθηκαν αποδεκτές δεν αποσφραγίζονται αλλά επιστρέφονται.
Εφόσον διαπιστωθούν ισότιμες προσφορές, η Επιτροπή Διενέργειας του διαγωνισμού πραγματοποιεί επιτόπου κλήρωση για την ανάδειξη μειοδότη. Στην κλήρωση παρευρίσκονται όλοι οι προμηθευτές που πρόσφεραν ισότιμες προσφορές.
Για όλα τα παραπάνω η Επιτροπή Διενέργειας και Αξιολόγησης καταρτίζει πρακτικό, το οποίο παραδίδει στο Τμήμα Προμηθειών & Περιουσίας, εις διπλούν. Το πρακτικό προωθείται προς τη Συνέλευση του ΤΕΙ Ηπείρου για την κατακύρωση του τελικού αποτελέσματος του διαγωνισμού.
Η ανακοίνωση της κατακύρωσης στον ανάδοχο θα γίνει εγγράφως από το ΤΕΙ Ηπείρου. Στην ανακοίνωση της κατακύρωσης θα ορίζεται η προθεσμία, εντός της οποίας ο ανάδοχος θα πρέπει να προσέλθει για την υπογραφή της σύμβασης.

ΤΟΠΟΣ ΚΑΙ ΧΡΟΝΟΣ ΠΑΡΑΔΟΣΗΣ  
Η πιστοποίηση των ανελκυστήρων του ΤΕΙ Ηπείρου στην Άρτα και στην Πρέβεζα θα πραγματοποιηθεί  στις εγκαταστάσεις του ΤΕΙ Ηπείρου στην Άρτα και στην Πρέβεζα, έως 10-12-2015 ως προς την Πρώτη Φάση και έως 10-12-2016 ως προς τη Δεύτερη Φάση.

ΠΛΗΡΩΜΗ
Η ΠΡΩΤΗ ΦΑΣΗ τελειώνει με την σύνταξη και εμπρόθεσμη υποβολή της έκθεσης ελέγχου με τα ευρήματα. Ο ανάδοχος μπορεί να πληρωθεί το ποσό της Α΄ ΦΑΣΗΣ, για το σύνολο των ανελκυστήρων, σύμφωνα με την προσφορά του μετά τη βεβαίωση της αρμόδιας επιτροπής παρακολούθησης εργασιών.
Ο ανάδοχος για τη ΔΕΥΤΕΡΗ ΦΑΣΗ θα πληρωθεί μόνο για τους ανελκυστήρες που θα πιστοποιηθούν μετά την αποκατάσταση των παρατηρήσεων από το Ίδρυμα, σύμφωνα με την προσφορά του, και μετά την έκδοση ΠΙΣΤΟΠΟΙΗΤΙΚΟΥ του κάθε ανελκυστήρα και τη βεβαίωση της αρμόδιας επιτροπής παρακολούθησης εργασιών. Η πληρωμή της Β΄ ΦΑΣΗΣ μπορεί να γίνεται και σταδιακά, με το ρυθμό αποκατάστασης των παρατηρήσεων ανά ανελκυστήρα σύμφωνα με τις οικονομικές δυνατότητες του Ιδρύματος.
Διευκρινίζεται ότι αν ένας ανελκυστήρας κατά τον αρχικό έλεγχο (Α΄ ΦΑΣΗ) δεν εμφανίζει κανένα πρόβλημα και μπορεί να πιστοποιηθεί άμεσα, είναι λογικό ότι δεν θα υπάρξει ανάγκη επανελέγχου (Β΄ ΦΑΣΗ) και ο ανάδοχος θα πληρωθεί, σύμφωνα με την προσφορά του, μόνο για την Α΄ ΦΑΣΗ.

Η πληρωμή του αναδόχου θα γίνει μετά από βεβαίωση της επιτροπής παρακολούθησης των εργασιών, με χρηματικό ένταλμα πληρωμής, κατόπιν προσκομίσεως τιμολογίου, βεβαίωσης ασφαλιστικής ενημερότητας από το Ι.Κ.Α., καθώς και φορολογικής ενημερότητας (εφόσον απαιτείται).
Τον προμηθευτή βαρύνουν οι νόμιμες κρατήσεις. Γίνεται παρακράτηση φόρου σύμφωνα με τις διατάξεις του Ν. 2198/22-3-94, άρθρο 24, επί της αξίας του τιμολογίου χωρίς ΦΠΑ και χωρίς τις κρατήσεις. Ο Φ.Π.Α. βαρύνει το Τ.Ε.Ι. Ηπείρου.  Επίσης με το άρθρο 4 του Ν. 4013/2011 για τις λειτουργικές ανάγκες της Ενιαίας Ανεξάρτητης Αρχής Δημοσίων Συμβάσεων, επιβάλλεται κράτηση ύψους 0,10% η οποία υπολογίζεται επί της αξίας εκτός ΦΠΑ της αρχικής καθώς και κάθε συμπληρωματικής σύμβασης.

ΛΟΙΠΟΙ ΟΡΟΙ
Οι προσφορές θα υποβληθούν στην Ελληνική γλώσσα.
Η συμμετοχή στο διαγωνισμό, συνεπάγεται αυτόματα και την πλήρη και ανεπιφύλακτη αποδοχή από το διαγωνιζόμενο όλων των όρων της προκήρυξης, καθώς και των διατάξεων περί προμηθειών του Δημοσίου.
Η μέγιστη δαπάνη ανέρχεται στο ποσό των «1.750,00» ευρώ συμπεριλαμβανομένου του ΦΠΑ και θα βαρύνει τις πιστώσεις του τακτικού προϋπολογισμού του ΤΕΙ Ηπείρου έτους 2015 & έτους 2016 με ΚΑΕ 0879.
Ο ανάδοχος θα πρέπει να διαθέτει όλο τον απαραίτητο εξοπλισμό και τα εργαλεία που απαιτούνται για την εκτέλεση των εργασιών μη έχοντας οποιαδήποτε απαίτηση από το ΤΕΙ Ηπείρου στην αντίστοιχη χορήγηση.
Ο ανάδοχος επίσης είναι υπεύθυνος για το τυχόν επιπλέον προσωπικό που θα χρησιμοποιήσει κατά τις εργασίες. Είναι επίσης υποχρεωμένος να λάβει όλα τα απαιτούμενα μέτρα ασφαλείας έχοντας προς τούτο την αποκλειστική υποχρέωση και ευθύνη. 
Οι ενδιαφερόμενοι μπορούν να παίρνουν περισσότερες πληροφορίες από το Τμήμα Προμηθειών & Περιουσίας του ΤΕΙ Ηπείρου τηλ. 2681050005 ή από την Τεχνική Υπηρεσία του ΤΕΙ Ηπείρου τηλ. 2681050064. 
Οι ενδιαφερόμενοι μπορούν επίσης να επισκέπτονται κατά τις εργάσιμες ημέρες και ώρες τους χώρους στους οποίους είναι οι ανελκυστήρες, ώστε να σχηματίσουν καλύτερη γνώμη.
Κάθε διαφορά που θα προκύπτει, μεταξύ του αναδόχου και του ΤΕΙ Ηπείρου από τη σύμβαση που θα υπογραφεί, θα επιλύεται από το αρμόδιο συλλογικό όργανο του ΤΕΙ Ηπείρου ή από τα Δικαστήρια Άρτας
Η παρούσα ανακοίνωση καθώς και το Παράρτημα είναι αναρτημένα στην ιστοσελίδα του ΤΕΙ Ηπείρου www.teiep.gr (Ανακοινώσεις).

Εσωτερική Διανομή:			
1.	Τμήμα Διοικητικής Μέριμνας και Πρωτοκόλλου
2.	Τμήμα Προμηθειών και Περιουσίας
3.	Τμήμα Τεχνικών Υπηρεσιών.
		Ο Πρόεδρος του ΤΕΙ Ηπείρου (*)	
			
		Ευριπίδης Γλαβάς
Καθηγητής	
	
(*) Η υπογραφή έχει τεθεί στο πρωτότυπο που τηρείται στο αρχείο του Ιδρύματος.	

(ΕΝΤΥΠΟ 1)
ΠΡΟΣΦΟΡΑ ΓΙΑ ΤΗΝ
ΠΙΣΤΟΠΟΙΗΣΗ ΑΝΕΛΚΥΣΤΗΡΩΝ ΤΕΙ ΗΠΕΙΡΟΥ

Α/Α	ΕΡΓΑΣΙΑ	ΑΡ. ΑΝΕΛΚ.	ΠΟΣΟ/ΑΝΕΛΚ.
(€)	ΔΑΠΑΝΗ
(€)	
1	ΠΙΣΤΟΠΟΙΗΣΗ
Α΄ ΦΑΣΗ	7			
2	ΠΙΣΤΟΠΟΙΗΣΗ
Β΄ ΦΑΣΗ	7			
	ΣΥΝΟΛΟ		
	Φ.Π.Α. 23%		
	ΟΛΙΚΗ ΔΑΠΑΝΗ (ΑΡΙΘΜΗΤΙΚΩΣ)		

ΟΛΙΚΗ ΔΑΠΑΝΗ (ΟΛΟΓΡΑΦΩΣ): ΕΥΡΩ ………………………………………………….……………

………………………………………………………………………….……………………………………………..

Άρτα 		/	/2015				Ο Προσφέρων